ประกาศสํานักงานคณะกรรมการอาหารและยาเรื่อง การแจ้ง การออกใบรับแจ้ง การขอต่ออายุ และการต่ออายุใบรับแจ้งการดําเนินการเกี่ยวกับวัตถุอันตรายชนิดที่ 2 ที่สํานักงานคณะกรรมการอาหารและยารับผิดชอบพ.ศ. 2560---------------------------------อาศัยอํานาจตามความในมาตรา 22 วรรคสี่ แห่งพระราชบัญญัติวัตถุอันตราย พ.ศ. 2535 ซึ่งแก้ไขเพิ่มเติมโดยพระราชบัญญัติวัตถุอันตราย (ฉบับที่ 3) พ.ศ. 2551 สํานักงานคณะกรรมการ อาหารและยาในฐานะหน่วยงานผู้รับผิดชอบในการควบคุมวัตถุอันตรายตามประกาศกระทรวงอุตสาหกรรมว่าด้วยเรื่องบัญชีรายชื่อวัตถุอันตราย จึงออกประกาศไว้ ดังต่อไปนี้ข้อ ๑ ให้ยกเลิกประกาศสํานักงานคณะกรรมการอาหารและยา เรื่อง การแจ้ง การออกใบรับแจ้ง การขอต่ออายุและการต่ออายุใบรับแจ้งการดําเนินการวัตถุอันตรายชนิดที่ 2 ที่สํานักงานคณะกรรมการอาหารและยารับผิดชอบ พ.ศ. 2556 ลงวันที่ 4 มีนาคม พ.ศ. 2556ข้อ ๒ วัตถุอันตรายในประกาศนี้หมายความว่า วัตถุอันตรายชนิดที่ 2 ที่สํานักงานคณะกรรมการอาหารและยารับผิดชอบตามประกาศกระทรวงอุตสาหกรรมว่าด้วยเรื่องบัญชีรายชื่อวัตถุอันตราย ออกตามความในมาตรา 18 วรรคสอง แห่งพระราชบัญญัติวัตถุอันตราย พ.ศ. 2535ข้อ ๓ ผู้ใดประสงค์จะดําเนินการผลิต นําเข้า ส่งออก หรือมีไว้ในครอบครองเพื่อใช้รับจ้างซึ่งวัตถุอันตรายชนิดที่ 2 ให้แจ้งการดําเนินการต่อพนักงานเจ้าหน้าที่ตามแบบ วอ./สธ 3 ท้ายประกาศนี้ พร้อมเอกสารและหลักฐานตามที่ระบุในแบบดังกล่าวทั้งนี้ การแจ้งการดําเนินการตามวรรคหนึ่ง ผู้ผลิต ผู้นําเข้า ผู้ส่งออก หรือผู้มีไว้ในครอบครอง เพื่อใช้รับจ้างซึ่งวัตถุอันตรายชนิดที่ 2 จะต้องปฏิบัติตามประกาศกระทรวงสาธารณสุขว่าด้วยเรื่องหลักเกณฑ์และวิธีการในการผลิต การนําเข้า การส่งออก และการมีไว้ในครอบครองเพื่อใช้รับจ้างซึ่งวัตถุอันตรายที่สํานักงานคณะกรรมการอาหารและยารับผิดชอบข้อ ๔ เมื่อพนักงานเจ้าหน้าที่ได้รับแจ้งและเอกสารหลักฐานประกอบการแจ้งถูกต้องครบถ้วนแล้วให้ออกใบรับแจ้งการดําเนินการเกี่ยวกับวัตถุอันตรายชนิดที่ 2 ในแบบ วอ./สธ 3 ใบรับแจ้งการดําเนินการตามวรรคหนึ่ง ให้มีอายุใช้ได้จนถึงวันสิ้นปีปฏิทินแห่งปีที่สามนับแต่ปีที่ออกใบรับแจ้งการดําเนินการนั้นข้อ ๕ หากผู้รับใบรับแจ้งการดําเนินการเกี่ยวกับวัตถุอันตรายชนิดที่ 2 ประสงค์จะขอแก้ไขเปลี่ยนแปลงรายการในใบรับแจ้งการดําเนินการ ให้ยื่นคําขอตามแบบ วอ./สธ 11 ท้ายประกาศนี้พร้อมเอกสารและหลักฐานตามที่ระบุในแบบดังกล่าว ทั้งนี้ การขอแก้ไขเปลี่ยนแปลงชื่อทางการค้า ชื่อและปริมาณวัตถุอันตราย (สารสําคัญ) และลักษณะของวัตถุอันตราย ไม่อาจกระทําได้เมื่อเอกสารหลักฐานประกอบการแก้ไขเปลี่ยนแปลงถูกต้องครบถ้วนแล้ว ให้พนักงานเจ้าหน้าที่รับแจ้งการแก้ไขเปลี่ยนแปลงในแบบ วอ./สธ 11ข้อ ๖ หากผู้รับใบรับแจ้งการดําเนินการเกี่ยวกับวัตถุอันตรายชนิดที่ 2 ประสงค์จะขอต่ออายุใบรับแจ้งการดําเนินการให้ยื่นคําขอตามแบบ วอ./สธ 12 ท้ายประกาศนี้ พร้อมเอกสารและหลักฐานตามที่ระบุในแบบดังกล่าวภายในเก้าสิบวัน ก่อนวันที่ใบรับแจ้งการดําเนินการสิ้นอายุเมื่อเอกสารหลักฐานประกอบการต่ออายุถูกต้องครบถ้วนแล้ว ให้พนักงานเจ้าหน้าที่ต่ออายุใบรับแจ้งการดําเนินการในแบบ วอ./สธ 12การต่ออายุใบรับแจ้งการดําเนินการตามวรรคหนึ่ง ให้มีอายุใช้ได้จนถึงวันสิ้นปีปฏิทินแห่งปีที่สามนับแต่ปีที่ถัดจากปีที่ต่ออายุใบรับแจ้งการดําเนินการนั้นข้อ ๗ การแจ้งการดําเนินการตามข้อ 3 การขอแก้ไขเปลี่ยนแปลงรายการในใบรับแจ้งการดําเนินการตามข้อ 5 และการขอต่ออายุใบรับแจ้งการดําเนินการตามข้อ 6 ให้ยื่นที่สํานักงานคณะกรรมการอาหารและยา ในกรณีที่ผู้ประกอบการมีสถานที่ผลิตหรือสถานที่เก็บรักษาอยู่ในกรุงเทพมหานครหรือยื่นที่สํานักงานสาธารณสุขจังหวัด ในกรณีที่ผู้ประกอบการมีสถานที่ผลิตหรือสถานที่เก็บรักษาในจังหวัดนั้น ๆ หรือยื่นผ่านระบบเครือข่ายคอมพิวเตอร์ของสํานักงานคณะกรรมการอาหารและยาก็ได้ข้อ ๘ ประกาศนี้ให้ใช้บังคับเมื่อพ้นกําหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 28 กันยายน พ.ศ. 2560วันชัย สัตยาวุฒิพงศ์เลขาธิการคณะกรรมการอาหารและยา